stanford-oval/wikipedia huggingface dataset:
Luettelo Itä-Ukrainan separatistien sotilaskalustosta
Jalkaväki > Tukiaseet

| Nimi | Tyyppi | Kuva | Huom>  |
| --- | --- | --- | --- |
| RKP-74 | Kevyt konekivääri |  |  |
| RKP | Kevyt konekivääri |  |  |
| PKM | Kevyt konekivääri |  |  |
| RPD | Kevyt konekivääri |  |  |
| PKP | Kevyt konekivääri |  |  |
| DŠK | Raskas konekivääri |  |  |
| NSV | Raskas konekivääri |  |  |
| KPV | Raskas konekivääri |  |  |
| AGS-17 | Kranaattikonekivääri |  |  |
| PTRS | Panssarintorjuntakivääri |  |  |
| PTRD | Panssarintorjuntakivääri |  |  Kuvassa etualalla. |
Jalkaväki > Panssarintorjunta-aseet

| Nimi | Tyyppi | Kuva | Huom>  |
| --- | --- | --- | --- |
| RPG-26 | Sinko |  |  |
| RPG-22 | Sinko |  |  |
| RPG-18 | Sinko |  |  |
| RPG-7 | Sinko |  |  |
| MRO-A | Liekinheitin |  | MRO-A:ta ei tiettävästi olla myyty Venäjän ulkopuolelle. |
| RPO-A | Liekinheitin |  |  |
| SPG-9 | Sinko |  |  |
| 9K135 Kornet | Panssarintorjuntaohjus |  |  |
| 9K115 Metis | Panssarintorjuntaohjus |  |  |
| 9K114 Šturm | Panssarintorjuntaohjus |  |  |
| 9K111 Konkurs | Panssarintorjuntaohjus |  |  |
Panssaroidut ajoneuvot > Taistelupanssarivaunut

| Nimi | Tyyppi | Kuva | Huom>  |
| --- | --- | --- | --- |
| T-72B T-72B3 T-72BA T-72BM | Taistelupanssarivaunu |  |  T-72BM ja T-72B3 mallien epäillään tulleen Venäjältä, sillä kyseisiä malleja ei ole käytössä muiden maiden asevoimilla. |
| T-64A T-64B T-64BM T-64BV | Taistelupanssarivaunu |  |  Osa vallattu Ukrainan asevoimilta ja Naton mukaan osa on tullut Venäjältä. |
Panssaroidut ajoneuvot > Rynnäkköpanssarivaunut

| Nimi | Tyyppi | Kuva | Huom>  |
| --- | --- | --- | --- |
| BMP-2 | Rynnäkköpanssarivaunu |  |  |
| BMP-1 | Rynnäkköpanssarivaunu |  |  |
| BMD-2 | Rynnäkköpanssarivaunu |  |  |
| BMD-1 | Rynnäkköpanssarivaunu |  |  |
| BTR-82A/AM | Rynnäkköpanssarivaunu |  |  |
Panssaroidut ajoneuvot > Muut panssaroidut ajoneuvot

| Nimi | Tyyppi | Kuva | Huom>  |
| --- | --- | --- | --- |
| BTR-4 | Panssaroitu miehistönkuljetusajoneuvo |  |  |
| BTR-80 | Panssaroitu miehistönkuljetusajoneuvo |  |  |
| BTR-70 | Panssaroitu miehistönkuljetusajoneuvo |  |  |
| BTR-60 | Panssaroitu miehistönkuljetusajoneuvo |  |  |
| MT-LB | Panssaroitu miehistönkuljetusvaunu |  |  |
| GT-MU | Panssaroitu miehistönkuljetusvaunu |  |  |
| BRDM-2 | Tiedusteluajoneuvo |  |  |
| PTS-2 | Amfibiovaunu |  |  |
Kenttätykistö

| Nimi | Tyyppi | Kuva | Huom>  |
| --- | --- | --- | --- |
| 2S19 Msta-S | Panssarihaupitsi |  |  |
| 2S5 Giatsint-S | Telakanuuna |  |  |
| 2S3 Akatsija | Panssarihaupitsi |  |  |
| 2S1 Gvozdika | Panssarihaupitsi |  |  |
| 2S9 Nona | Kranaatinheitinajoneuvo |  |  |
| BM-21 Grad | Raketinheitin |  |  |
| TOS-1 | Raketinheitin |  | ETYJ:n tarkkalijat havaitsivat järjestelmän Luhanskissa syyskuussa 2015. |
| D-30 | Haupitsi |  |  |
| 2A65 Msta B | Haupitsi |  |  |
| MT-12 | Panssarintorjuntakanuuna |  |  |
Ilmatorjunta

| Nimi | Tyyppi | Kuva | Huom>  |
| --- | --- | --- | --- |
| 9K37 BUK | Ilmatorjuntaohjusjärjestelmä |  |  BUK-ilmatorjuntaohjusjärjestelmä on liitetty Malaysia Airlinesin lento 17 alasampumiseen. |
| 9K35 Strela-10 | Ilmatorjuntaohjusjärjestelmä |  |  |
| 9K33 Osa | Ilmatorjuntaohjusjärjestelmä |  |  |
| 96K6 Pantsir-S1 | Ilmatorjuntaohjusjärjestelmä |  | Järjestelmä on nähty valokuvissa, jotka joidenkin arvioiden mukaan on otettu Donetskin itäpuolella. |
| 9K38 Igla | Olalta laukaistava ilmatorjuntaohjus |  |  |
| 9K32 Strela-2 | Olalta laukaistava ilmatorjuntaohjus |  |  |
| Grom | Olalta laukaistava ilmatorjuntaohjus |  |  |
| ZPU | Ilmatorjuntakonekivääri |  |  |
| ZU-23-2 | Ilmatorjuntakanuuna |  |  |
Lentokoneet

| Nimi | Tyyppi | Kuva | Huom>  |
| --- | --- | --- | --- |
| Yakovlev Yak-52 | Koulutuslentokone |  | Käytössä kolme tai useampi konetta. Koneiden lentokuntoa ei tunneta. |
Tiibetiläinen kuolleiden kirja

Tiibettiläinen kuolleiden kirja. 1800-luku
Tiibetiläinen kuolleiden kirja tai 'Suuri kuulemisen tuoma vapautuminen bardossa' eli 'Bardo Thodol' on vanha tiibetiläinen teksti, joka kuvailee ihmisen kokemuksia kuoleman jälkeen. Kuolleiden kirja on tiibetiläisen buddhalaisuuden klassinen teksti, jota on perinteisesti luettu ääneen kuoleville tai vasta kuolleille, jotta nämä saavuttaisivat vapautuksen.
Tiibetiläisen käsityksen mukaan mieli harhailee kuoltuaan bardossa eli 'välitilassa', kunnes valitsee jonkun mahdollisista syntymistä. Kuolleiden kirjan tarkoitus on opastaa ja rohkaista harhailevaa mieltä kohti mahdollisimman hyvää jälleensyntymää, joka voi tapahtua ihmisten maailmaa ylemmälle tasolle, mutta suotavinta on syntymä ihmisten maailmaan, koska buddhalaisen käsityksen mukaan kallisarvoinen ihmiselämä on ainoa tila, jossa mieltä voi kehittää kohti lopullista valaistumista. Jälleensyntymä on mahdollinen myös eläinten tai alempien henkien maailmaan. Bardotilassa mielen uskotaan kohtaavan edellisten elämien aikana tehtyjen tekojen aiheuttamia mielentiloja, jotka teoista riippuen ovat usein hyvin pelottavia ja kauhistuttavia. Hyvien tekojen seurauksena bardotilan aikana voi kokea myös rauhoittavia mielentiloja. Sielu ja sielunvaellus käsitteitä ei buddhalaisuudessa käytetä, vaikka nämä usein esiintyvät länsimaisiin kieliin käännetyissä teksteissä.
Kirjallisuutta

Tiibetiläinen kuolleidenkirja.  (Guru Rinpochen ’Suuri Kuulemisen Tuoma Vapautuminen Bardossa’ Karma Lingpan mukaan. Tiibetin kielestä kääntäneet ja selityksin varustaneet Francesca Fremantle ja Chögyam Trungpa. Englanninkielisestä laitoksesta The Tibetian book of the dead suomentanut Ilkka Tanner)  Helsinki:  WSOY, 1979 (3. painos 2005).  ISBN 951-0-09055-7
Sogyal Rinpoche - Tiibetiläinen kirja elämästä ja kuolemasta, Otava 2004. ISBN 951-1-19319-8
Aiheesta muualla

History article (englanniksi)
Description of the travel (Arkistoitu – Internet Archive) (englanniksi)
The Tibetan Book of the Dead - Ebook (englanniksi)
Luettelo ennustusmenetelmistä

Pääartikkeli: Ennustaminen
A

Aeromantia (ilmasto)
Ailuromantia (kissat)
Akultomantia (neulat)
Alektryomantia (kukot)
Aleuromantia (jauho tai onnenkeksit, myös nimellä Stikhomantia)
Alomantia (suola)
Alfitomantia (ohran jyvät)
Ambulomantia (kävely)
Anemoskopia (tuuli)
Antomantia (kukat)
Antrakomantia
Antropomantia (ihmisen uhraaminen)
Apantomantia (eläinten näkeminen)
Aritmantia ( numerologia)
Ashagalomantia (pienten luiden heitto)
Aspidomantia (transsi)
Astragalomantia (arpa, katso myös: kleromantia)
Astrologia eli tähdistäennustaminen (planeetat)
Astromantia (tähdistäennustaminen)
Astro-numerologia (astrologian ja numerologian yhdistelmä)
Astro-tarot (astrologian ja tarotin yhdistelmä)
Auguria (lintujen lentomuoto)
Austromantia (tuuli ja pilvet)
Axiomantia (kirveet)
B

Belomantia (nuolet)
Bibliomantia (kirjat, erityisesti Raamattu, katso: stikhomantia)
Biorytmi
Bletonismi (veden virtaus)
Botanomantia (palavat lehdet)
Brontomantia (ukkonen)
D

Daphnomantia (palavat laakeriseppeleet)
Demonomantia (demonit)
Dominoilla ennustaminen (katso myös kleromantia)
Dōbutsu uranai (eläinhoroskooppi)
E

Empyromantia (palaminen)
Enokilainen shakki (shakin muunnelma)
Extispikia (eläinten sisälmykset)
F

Favomantia (pavut, kleromantian eräs muoto)
Floriografia (kukkien kieli)
Frenologia (pään muodot)
G

Geomantia (maa), myös fengshui
Geloskopia (nauru)
Gyromantia (huimaus)
H

Hepatoskopia tai haruspikaatio tai hepatomantia (maksa)
Hippomantia (hevoset)
Hydromantia (vesi)
Hypnomantia (hypnoosi)
I

I-ching, vanha kiinalainen ennustusmenetelmä (katso myös bibliomantia, stikhomantia)
Ikhnomantia (jalan jäljet)
Ikthyomantia (kalat)
Idolomantia (idolit)
Ifa (palmun pähkinät, Länsi-Afrikka)
J

Jiaobei
K

Kahvinporoista ennustaminen
Kapnomantia (savu)
Karromantia (sulava vaha)
Kartomantia (kortit, katso myös taromantia)
Katoptromantia (peilit)
Kausimomantia (palaminen)
Kepalomantia (pääkallot)
Keraunoskopia (ukkonen ja salamointi)
Keromantia tai keroskopia (sulavan vahan kaataminen kylmään veteen)
Khaomantia (näyt ilmassa)
Kiromantia tai palmistria (kämmenten piirteet)
Kironomia (kädet)
Kledonomantia (sattumat tai kuullut sanat)
Kleromantia (luiden heittäminen)
Klidomantia tai kleidomantia (avaimet)
Knissomantia (suitsukkeen polttaminen)
Kometomantia (komeettojen pyrstöt)
Koskinomantia (riippuvat siivilät)
Kritomantia (ohrakakut)
Kromniomantia (sipulin versot)
Krystallomantia, kristallipallo (kristallit tai muut heijastavat esineet)
Kybermantia (tietokoneoraakkelit)
Kyklomantia (pyörät)
L

Lampadomantia (liekit)
Lekanomantia (vesimalja)
Libanomantia (suitsukkeen savu)
Literomantia (kirjaimet)
Lithomantia (arvokkaat kivet)
Liuren (kiinalaisen kosmologian periaatteita noudattava menetelmä)
Logaritmantia (logaritmit)
M

Makharomantia (veitset tai miekat)
Majiang (mahjong)
Margaritomantia (helmien heittäminen)
Metagnomy (näyt)
Meteormantia (meteorit)
Metoposkopia (otsan viivat)
Moleosophy (tahrat)
Myomantia (jyrsijöiden käyttäytyminen)
Myrmomantia (muurahaisten käyttäytyminen)
N

Narkomantia (nukkuminen)
Nekromantia (kuolleille puhuminen)
Nefomantia (pilvet)
Nggàm (hämähäkit tai ravut)
Nopalla ennustaminen (katso myös astragalomantia ja kleromantia)
Numerologia (numerot)
O

Okulomantia (silmät)
Ogham (vanha irlantilainen menetelmä)
Oinomantia (viini)
Ompalomantia
Oneiromantia (unennäkö)
Onomantia tai nomantia (nimen kirjaimet)
Onykhomantia (sormenkynnet)
Oomantia, ooskopia tai ovomantia (munat)
Opiomantia (käärmeet)
Oraakkelikirjat, esimerkiksi Yijing (I-ching), Lingqijing, Jiaoshi-yilin, Taixuanjing, Ifá, saabialaiset symbolit. Katso myös stikhomantia ja bibliomantia
Orniskopia tai orintomantia (lintujen lento)
Ossomantia (luut)
Ouija
P

Palmistria (kädestä ennustaminen)
Pedomantia (jalanjäljet)
Pegomantia (lähteen vesi)
Phyllorhodomantia (ruusun terälehdet)
Plastromantia (kilpikonnan kilpi)
Pyromantia tai pyroskopia (tuli)
Q

Qiantong (chiantung) eli qiuqian
R

Rhabdomantia (keppi tai tikku)
Rhapsodomantia (runous)
Roadomantia (tähdet)
Riimut
S

Skatomantia  (putoaminen)
Skapulimantia (olkapään luut)
Skiomantia (henget)
Sideromantia (oljen palaminen)
Slinneanakhd (eläimen lapaluu)
Spodomantia (tuhka)
Stikhomantia (kirjat tai linjat, katso myös bibliomantia, libromantia)
Stolisomantia (vaatteet)]
T

Taromantia (tarot-kortit)
Tasseografia (tai tasseomantia) (teenlehdet tai kahvinporot)
Tephramantia (kaarnan tuhka)
Tiromantia (juusto)
X

Xylomantia (palava puu)
Y

Yijing (entinen I-ching)
Z

Zoomantia (eläimet)
Kari Arkivuo

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 23. kesäkuuta 1983 (ikä 41)
Syntymäpaikka: Lahti, Suomi
Pelipaikka: vasen laitapuolustaja
Pituus: 177 cm
Junioriseurat
1994–2003: Kuusysi
Seurat
| Vuodet | Seura | O | (M) |
| 2001–2005 | FC Lahti | 101 | (12) |
| 2001 | → Pallo-Lahti | 11 | (4) |
| 2006–2008 | Sandefjord | 71 | (4) |
| 2006 | → Sandefjord 2 | 5 | (2) |
| 2009–2010 | Go Ahead Eagles | 47 | (3) |
| 2010–2019 | BK Häcken | 195 | (5) |
| 2020–2021 | FC Lahti | 45 | (1) |
| Yhteensä | Yhteensä | 475 | (31) |
Maajoukkue
| 2000 | Suomi U17 | 1 | (0) |
| 2001 | Suomi U18 | 2 | (0) |
| 2002–2005 | Suomi U21 | 15 | (0) |
| 2005–2017 | Suomi | 56 | (1) |
 Seurajoukkueuran tilastot kattavat vain kansalliset sarjat.
Kari Arkivuo (23. kesäkuuta 1983 Lahti) uransa lopettanut suomalainen jalkapalloilija. Hän oli pelipaikaltaan vasen laitapuolustaja, mutta kykeni pelaamaan myös oikealla.
Seurajoukkueet > FC Lahti

Lahdessa syntynyt Arkivuo on FC Kuusysin kasvatti ja hän siirtyi seurasta myöhemmin FC Lahteen. Hän pelasi ensimmäisen liigaottelunsa FC Lahdessa 3. toukokuuta 2001 Interiä vastaan 17-vuotiaana. Arkivuo pelasi debyyttikaudellaan 2001 Veikkausliigassa neljä ottelua, joissa hän teki yhden maalin. Hänet lainattiin samana vuonna FC Pallo-Lahteen, jossa hän teki 11 ottelussa neljä maalia. Yhteensä Arkivuo on pelannut Lahdessa 101 Veikkausliiga-ottelua, joissa hän on tehnyt 12 maalia.
Seurajoukkueet > Sandefjord

Vuonna 2006 Arkivuo siirtyi Norjan pääsarjassa pelaavaan Sandefjord Fotballiin kolmivuotisella sopimuksella. Hän aloitti kauden Norjassa hyvin, mutta loukkaantui toukokuun puolessavälissä ja joutui pelaaman otteluita seuran kakkosjoukkueessa. Seura putosi kaudella Adeccoligaeniin, josta se kuitenkin nousi takaisin pääsarjaan kaudeksi 2008.
Seurajoukkueet > Go Ahead Eagles

Vuonna 2009 Arkivuo siirtyi Hollannin Jupiler Leagueen pelaavaan Go Ahead Eaglesiin puolentoista vuoden sopimuksella, oltuaan tätä ennen seuran testattavana. Hän debytoi seurassa vierasottelussa Fortuna Sittardia vastaan. Arkivuo pelasi seurassa 47 sarjaottelua Jupiler Leaguessa, joissa hän viimeisteli kolme maalia. Heinäkuussa 2010 Arkivuo oli Skotlannin pääsarjassa pelaavan Heartsin testattavana.
Seurajoukkueet > BK Häcken

Arkivuo siirtyi kesällä 2010 loppuvuoden kattavalla sopimuksella Ruotsin Allsvenskanissa pelaavaan BK Häckeniin. Sopimuksessa on optio myös kolmesta seuraavasta vuodesta. Hän pelasi loppukaudella Allsvenskanissa viisi ottelua ja seura käytti Arkivuon option.
Seurajoukkueet > FC Lahti

Lokakuussa 2019 ilmoitettiin, että Arkivuo on tehnyt yksivuotisen sopimuksen FC  Lahden kanssa. Helmikuussa 2020 hänet valittiin joukkueen kapteeniksi
Maajoukkue

Arkivuo on pelannut alle 21-vuotiaiden Suomen joukkueessa 15 ottelua. Hän debytoi A-maajoukkueessa Viroa vastaan 12. marraskuuta 2005 ja teki maalin 2-2-tasapelissä.
Aiheesta muualla

Wikimedia Commonsissa on kuvia tai muita tiedostoja aiheesta .
Kari Arkivuo BK Häckenin sivuilla[vanhentunut linkki]
Kari Arkivuo Palloliiton sivuilla (Arkistoitu – Internet Archive)
Kari Arkivuo Transfermarktin sivuilla
Audrey Tautou

| Audrey Tautou |
| --- | --- |
 Audrey Tautou Berliinin elokuvajuhlilla vuonna 2015.
Henkilötiedot
Koko nimi:  Audrey Justine Tautou
Syntynyt: 9. elokuuta 1976 (ikä 48) Beaumont, Puy-de-Dôme, Ranska
Ammatti:  näyttelijä, malli
Näyttelijä
Taiteilijanimet:  The Chanel Muselähde?
Aktiivisena:  1996–
Merkittävät roolit:  Amélie Da Vinci -koodi
Palkinnot
 César (2000) 
Aiheesta muualla
IMDb 
Elonet
Audrey Justine Tautou (s. 9. elokuuta 1976 Beaumont, Puy-de-Dôme, Ranska) on ranskalainen näyttelijä, joka tunnetaan parhaiten nimiroolistaan vuoden 2001 menestyselokuvassa Amélie. Vuonna 2004 hän oli eniten ansainnut ranskalainen naisnäyttelijä.lähde?
Tautou on esiintynyt lähinnä ranskalaisissa elokuvissa, ja hänen ainoa iso Hollywood-roolinsa on ollut naispääosa vuoden 2006 elokuvassa Da Vinci -koodi.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1999 | Kauneushoitola Venus | Vénus Beauté (Institut) | Marie |
| 1999 | Pahat tytöt | Voyous, voyelles | Anne-Sophie |
| 2000 |  | Épouse-moi | Marie-Ange |
| 2000 | Vapaamieliset | Le Libertin | Julie d’Holbach |
| 2000 |  | Le Battement d’ailes du papillon | Irène |
| 2001 | Amélie | Le Fabuleux Destin d’Amélie Poulain | Amélie Poulain |
| 2001 | Hyvässä uskossa | Dieu est grand, je suis toute petite | Michèle |
| 2002 | Rakastaa… ei rakasta | À la folie… pas du tout | Angélique |
| 2002 | Espanjalainen kimppakämppä | L’Auberge espagnole | Martine |
| 2002 | Dirty Pretty Things | Dirty Pretty Things | Senay Gelik |
| 2003 |  | Les Marins perdus | Lalla |
| 2003 |  | Pas sur la bouche | Huguette Verberie |
| 2003 | Happy End | Happy End | Val Chipzik |
| 2004 | Pitkät kihlajaiset | Un long dimanche de fiançailles | Mathilde Donnay |
| 2005 | Sinkkuuden huuma | Les Poupées russes | Martine |
| 2006 | Da Vinci -koodi | The Da Vinci Code | Sophie Neveu |
| 2006 | Hinnasta viis | Hors de prix | Irène Mercier |
| 2007 | Ensemble, c’est tout – kimpassa | Ensemble, c’est tout | Camille Fauque |
| 2009 | Coco ennen Chanelia | Coco avant Chanel | Gabrielle ”Coco” Chanel |
| 2010 | Täysihoito | De vrais mensonges | Émilie Dandrieux |
| 2011 | Nainen, jonka nimi on Nathalie | La Délicatesse | Nathalie Kerr |
| 2011 | Vastatuulia | Des vents contraires | Sarah Anderen |
| 2012 | Thérèse D. | Thérèse Desqueyroux | Thérèse Larroque Desqueyroux |
| 2013 | Päivien kuohu | L’Écume des jours | Chloé |
| 2013 | Rakkauden palapeli | Casse-tête chinois | Martine |
| 2015 | Mikrobi ja Bensa | Microbe et Gasoil | Marie-Thérèse Guéret |
| 2015 | Aavepoika | Phantom Boy | Mary Delauney (ääni) |
| 2016 | Jacques – elämä merellä | L’Odyssée | Simone Melchior Cousteau |
| 2016 |  | Ouvert la nuit | Nawel |
| 2016 |  | Éternité | Valentine |
| 2017 |  | Santa et Cie | Wanda Claus |
| 2018 |  | En liberté ! | Agnès Parent |
| 2019 | The Jesus Rolls | The Jesus Rolls | Marie |
Filmografia > Televisioelokuvat

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1996 |  | Cœur de cible | avustaja |
| 1997 |  | La vérité est un vilain défaut | operaattori |
| 1998 |  | Bébés boum | Elsa |
| 1998 |  | Chaos technique | Lisa |
Filmografia > Lyhytelokuvat

| Lyhytelokuvat> Vuosi | Lyhytelokuvat> Suomenkielinen nimi | Lyhytelokuvat> Alkuperäinen nimi | Lyhytelokuvat> Rooli |
| --- | --- | --- | --- |
| 1998 |  | Casting : Archi-dégueulasse | näyttelijä 1 |
| 1998 |  | La Vieille Barrière | naapurin tyttö |
| 1999 |  | Triste à mourir | Caro |
| 2016 |  | Deux escargots s’en vont | ääni |
| 2019 |  | Amor maman | Frida |
Filmografia > Televisiosarjat

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakson nimi / jaksojen määrä | Televisiosarjat>  |
| --- | --- | --- | --- | --- | --- |
| 1997 |  | Les Cordier, juge et flic | Léa | ”Le Crime d’à côté” |  |
| 1998 |  | Julie Lescaut | Tracy | ”Bal masqué” |  |
| 1999 |  | Le Boiteux | Blandine Piancet | ”Baby blues” |  |
| 2006–2007 |  | Postcards from Buster | Mora (ääni) | 10 jaksoa |  |
Aiheesta muualla

Audrey Tautou Internet Movie Databasessa. (englanniksi)
Audrey Tautou Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki 2  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Synchronkartei  Deutsche Biographie  Elonet  Yle 
Muut:  SNAC  IdRef 
Audrey Tautou Cannesissa vuonna 1999.
Tenavat

Otsikkoruutu vuonna 1965 julkaistusta Tenavat-sunnuntaistripistä, jossa Jaska Jokusen leija on päätynyt leijoja syövään puuhun. Tämä versio ”Peanuts”-tekstistä oli käytössä sunnuntaistripeissä vuoteen 1987.
Tenavat (engl. Peanuts) on strippimuodossa ilmestynyt sanomalehtisarjakuva, jota kirjoitti ja piirsi yhdysvaltalainen sarjakuvapiirtäjä Charles M. Schulz. Tenavat ilmestyi 2. lokakuuta 1950 – 13. helmikuuta 2000 ja se oli vuosien ajan maailman luetuin sanomalehtisarjakuva. Parhaimmillaan sarjaa julkaistiin yli 2 600 sanomalehdessä, sillä oli 355 miljoonaa lukijaa 75 maassa, ja sitä käännettiin 21 eri kielelle. Schulz teki kaikki 17 897 strippiä yksin ilman avustajia.
Tenavien on katsottu esimerkillään mullistaneen sanomalehtisarjakuvan ja lukuisat sarjakuvantekijät ovat julistaneet sen esikuvakseen. Schulz piirsi sarjaa hyvin pelkistetyllä piirrostyylillä ja se ilmestyi alkujaan tavanomaista pienemmässä koossa, joka kuitenkin myöhemmin muodostui alan standardiksi. Tenavien henkilöt ovat lapsia, jotka ilmaisevat usein aikuisten tunteita, ja sarjan huumori syntyy pitkälti hahmojen kärjistetyistä persoonallisuuksista sekä toistuvista aiheista. Sarjan vahvuutena on pidetty sen psykologista tasoa ja se on nähty myös filosofisena.
Tenavien merkittävä teema on arkipäiväisten vastoinkäymisten ja epävarmuuden tunteen kuvaus, jotka tulevat esiin varsinkin sarjan päähenkilössä Jaska Jokusessa (Charlie Brown). Myös mielikuvituksellinen ja inhimillisenä kuvattu koira Ressu (Snoopy) on muodostunut hyvin suosituksi hahmoksi. Schulz viittasi Tenavissa usein uskonnollisiin teemoihin, mutta pääsääntöisesti hän vältteli kiistanalaisia aiheita.
Tenavista on tehty 45 televisioanimaatiota, viisi pitkää animaatioelokuvaa ja Broadway-musikaali, jotka ovat kaikki olleet suosittuja varsinkin sarjan kotimaassa Yhdysvalloissa. Tenavat on ollut valtaisa kaupallinen menestys. Se on saanut oheistuotteiden ja hahmojen mainoskäytön myötä ympärilleen miljardiluokan liiketoiminnan, joka on herättänyt ristiriitaisia tunteita. Tenavia julkaisi vuoteen 2011 saakka United Feature Syndicate -sarjakuvasyndikaatti. Nykyisin sarjan oikeudet omistaa Peanuts Worldwide -niminen yhteisyritys, jonka omistavat WildBrain, Sony ja Schulzin perikunta.
Historia > Sarjan synty

Tenavia edelsi Li’l Folks (”Pikkuväki”) -niminen sarja, jota Schulz piirsi kotikaupunkinsa Saint Paulin St. Paul Pioneer Press -lehteen vuosina 1947–1950. Kyseessä ei ollut varsinainen strippisarja, vaan jokainen Li’l Folksin numero sisälsi neljä erillistä yhden kuvan vitsiä. Sarjan hahmot olivat kaikki lapsia. Schulzilla ei kertomansa mukaan ollut alun perin mitään erityistä kiinnostusta tehdä sarjakuvaa nimenomaan lapsista. Kokeiltuaan erilaisia ideoita hän päätyi lapsiin, koska ”ne kävivät kaupaksi”.
Li’l Folks sisälsi jo Tenavien lähtökohdan: lapset puhumassa tunteista ja asioista, jotka normaalisti kuuluvat aikuisten eikä lasten maailmaan. Useat Tenavien varhaiset hahmot ja vitsit saivat alkunsa jo Li’l Folksissa. Sarjassa muun muassa esiintyi Ressua muistuttanut koira ja useampikin Charlie Brown -niminen poika. Varhaisissa Li’l Folks -stripeissä lapset näyttivät vielä suhteellisen realistisilta, mutta vuoteen 1949 mennessä ne muuttuivat suuripäisiksi karikatyyreiksi ja ennakoivat näin varhaisten Tenavat-strippien visuaalista ilmettä.
Schulz lopetti Li’l Folksin piirtämisen syksyllä 1949, koska St. Paul Pioneer Pressin päätoimittajalla ei ollut kiinnostusta sarjan kehittämiseen. Vuoden 1950 alussa Schulz tarjosi newyorkilaiselle United Features -syndikaatille uutta sarjaa, joka olisi muodostunut kahdesta allekkaisesta stripistä. Syndikaatti kiinnostui ja ehdotti, että ylempi strippi kertoisi lapsista ja alempi teineistä. Lopulta kuitenkin sovittiin, että Schulz ryhtyisi piirtämään yhtä neliruutuista strippiä, joka jatkaisi Li’l Folksin lapsiaihetta muutaman vakiohahmon voimin.
Sanomalehdet pyrkivät noihin aikoihin supistamaan sarjakuville varattua palstatilaa. United Featuresin johdossa keksittiin, että pienistä lapsihahmoista kertova vitsisarja voitaisiin räätälöidä tuotteeksi, joka vastaisi lehtien toiveita. Sarja ilmestyisikin tavallista pienikokoisempana, vain kolmen palstan levyisenä neljän sijasta. Sitä markkinoitaisiin lehdille ”tilansäästöstrippinä”, joka kiinnittäisi lukijoiden huomion mutta veisi vähän palstatilaa. Tenavat-strippi muodostui neljästä suorakulmaisesta ruudusta, joten ne voitiin painaa sanomalehden sivulle kolmessa eri muodossa: vaakasuorassa, pystysuorassa tai kahdella rivillä neliönmuotoisessa tilassa. Schulz sopeutui tähän pelkistämällä piirrostyylinsä mahdollisimman niukaksi, sillä hän toivoi ruutuihin jäävän tyhjän tilan kiinnittävän lukijoiden huomion täyteen ahdetuilla sarjakuvasivuilla. Schulz arveli myöhemmin, että tämä alkujaan tilanpuutteen sanelema ratkaisu oli keskeistä hänen tunnusomaisen piirrostyylinsä kehittymiselle.